Document ID: /roh_data/filtered/fineweb-2-filterrobots_roh.jsonl.gz/45625

Davart questa website
La website www.mozilla.org è gia online dapi passa dus decennis. Quai è dapi il temp dals dinosaurs sch'ins quinta cun «onns d'internet». Uschia è www.mozilla.org in crap da fundament dal web cun sias ragischs en il moviment open-source che ha vis la creaziun da Mozilla.
Sco blers da noss products, è era questa website open-source:
- Vesair il code da funtauna sin GitHub
- Annunziar in sbagl
- Contribuir al code da funtauna
- Contribuir cun translaziuns
- Leger la documentaziun
Epilog
Tscherts projects open-source utilisads per la realisaziun da questa website:
- Django sco framework dal back-end, cun Jinja per la creaziun da models.
- Il sistem da design Protocol da Mozilla per las cumponentas dal front-end ed il branding.
- Fluent, il sistem da localisaziun da Mozilla per la translaziun en autras linguas.
- Bleras autras bibliotecas e frameworks pli pitschens che ti chattas en noss repository sin GitHub.
Nus vulain engraziar a tut quellas e quels che han contribuì a Mozilla ed han uschia gidà a far dal web in meglier lieu.